Дугарын Цэрэндорж

Дугарын Цэрэндорж - БНМАУ-ын Гавьяат Нисгэгч, Хурандаа.

Намтар
1921 оны Ардын хувьсгалын партизаны хөвгүүн энэ эр
 1932-1935,
 1938-1939 онд нисэхийн сургууль,
 1943-1947 онд ЗХУ-д нисэх хүчний академи,
 1961 онд Агаарын тээврийн нислэгийн бэлтгэлийн дээд сургуулийн түр сургалтад суралцаж төгсчээ.
 1935 оноос эхлэн улсад 52 жил ажиллахдаа цэрэг, бага дарга, багш нисгэгч, эскадриль, хорооны штурман, цэргийн ерөнхий сургуулийн ахлах багш, холбооны нисэх эскадрилийн дарга,
 Батлан хамгаалах яамны оперативын хэлтэст нисэх хүчний асуудал эрхэлсэн офицер зэрэг албан тушаалын үүргийн гүйцэтгэсэн байна.

Арав гаруй загварын онгоцоор агаарт 7000 гаруй цаг нисч 2 сая шахам км замыг туулжээ.

ЗХУ-тай нисэхийн чиглэлээр гэрээ хэлэлцээр байгуулах төлөөлөгчдийн бүрэлдэхүүнд оролцож, шинэ техник, тоног төхөөрөмж авах  тооцоо судалгаа хийж, Монгол Улсын агаарын зайн анхны хууль, иргэний агаарын тээвэртэй холбоотой дүрэм, заавар боловсруулах, иргэний болон цэргийн нисгэгч, инженер, техникийн ажилтан бэлтгэх, тэднийг мэргэжлийн зэрэгтэй болгох зэрэг олон асуудлыг боловсруулан шийдвэрлүүлжээ. 

Гавьяа шагнал
Монгол улсын
 БНМАУ-ын Гавьяат Нисгэгч /1968-08-01. №176/,
 Сүхбаатарын одон,
 Цэргийн гавьяаны улаан тугийн одон,
 Цэргийн гавьяаны одон,
 Алтан гадас одон 2 удаа,
 Цэргийн хүндэт медаль болон ойн медалиудаар,
Гаднын улсын
 ЗХУ-ын Улаан таван хошуу одон,
 Эх орны дайны ялалтын ойн медалиуд,
 БНПАУ болон БНАСЧУ-ын одон, медалиудаар шагнагджээ.

Ангилал:Монголын нисгэгч
Ангилал:Монголын хурандаа
Ангилал:Гавьяат Нисгэгч
Ангилал:Алтан гадас одон шагналтан
Ангилал:Сүхбаатарын одон шагналтан
Ангилал:Цэргийн гавьяаны улаан тугийн одон шагналтан
Ангилал:Монголын Цэргийн гавьяаны одон шагналтан
Ангилал:ЗХУ-ын Улаан таван хошуу одон шагналтан
Ангилал:Чойбалсаны (хот) хүн
Ангилал:Монголчууд
Ангилал:1918 онд төрсөн
Ангилал:2004 онд өнгөрсөн